बहलुल लोदी का मकबरा
बहलुल लोदी का मकबरा दिल्ली में स्थित एक ऐतिहासिक इमारत है, जो दिल्ली सल्तनत के सम्राट और लोदी वंश के संस्थापक, बहलुल लोदी (शासनकाल: 1451-1489 A.D) का मकबरा है। यह मकबरा एक ऐतिहासिक बस्ती, चिराग दिल्ली में स्थित है, जो जहाँपनाह शहर (तुगलक द्वारा निर्मित) की किले की दीवारों के भीतर स्थित है। यह मकबरा लोदी वास्तुकला के विकास को प्रदर्शित करने वाले बेहतरीन उदाहरणों में से एक है। इसका निर्माण जुलाई 1489 ई. बहलुल लोदी के पुत्र और उत्तराधिकारी सिकंदर लोदी ने अपने पिता के निधन के बाद करवाया था। चिराग दिल्ली में स्थित बहलुल लोदी के इस मकबरा की पहचान को लेकर इतिहासकारों के बीच विवाद है, जिनमें से कुछ लोदी गार्डन में स्थित शीश गुंबद को बहलुल लोदी की कब्र के स्थान के रूप में बताते हैं।
विदेह वंश
विदेह राजवंश का आरम्भ इक्ष्‍वाकु के पुत्र निमि विदेह के मानी जाती है। यह सूर्यवंशी थे। इसी वंश का दूसरा राजा मिथि जनक विदेह ने मिथिलांचल की स्थापना की। इस वंश के २५वें राजा सिरध्वज जनक थे जो कौशल के राजा दशरथ के समकालीन थे।उल्लेखनीय है कि विदेह राजतन्त्र से बदलकर (छठीं सदी ई० पू०) गणतन्त्र हो गया था। यही बाद में लिच्छवी/वज्जि महासंघ के नाम से विख्यात हुआ।